Quan a caita de l'Imperio Román os galorromans d'a Peninsula Armoricana s'autogobernaban, manimenos o norte d'a peninsula cayó en poder d'os refuchiatos bretons (d'a Isla de Bretanya) que fuyiban d'a invasión saxona. Os refuchiatos se facioron tan importants como pa fer cambear o nombre a la peninsula y pa que os suyos habitants fuesen conoixitos como bretons. Os bretons independients aduyoron a los francos de Clodoveu I a forachitar a los visigodos d'Occitania y fer desapareixer o Reino Visigodo de Tolosa. Bells bretons plegoron a establir-sen en Gascunya. Os francos siempre preboron de sozmeter Bretanya, y creyoron una marca en territorio bretón. Chuan Ferrández d'Heredia dedica o capítol CXCV d'a "Cronica de los Conquiridors" a Como Karles subiugo a los Longobardos, los Saxones, los Bretones, los Bajoarios et otras muchas nationes.